Gaten strekker seg fra Højbro Plads til Holmens Kanal, og ligger i forlengelse av Gammel Strand, grensende opp til Slotsholmskanalen. Her ligger flere prominente gårder, blant andre Gustmeyers Gaard i nr. 14, oppført i årene 1796–97 av arkitekten Johan Martin Quist for konsul Frederik Ludolf Gustmeyer. Her bodde en av Danmarks to første kvinnelige fysikere, Hanna Adler (1859–1947) mens hennes nevø, fysikeren Niels Bohr ble født her. Kong Georg I av Hellas eide nr. 14 fra 1903 til han ble myrdet i Saloniki i 1913.